《冬日冶城晚眺分韵得支麻字二首 其二》
明代·卢龙云

说剑城为冶，开尊物有华。同来浮白者，俱是草玄家。

净社依青嶂，高斋傍赤霞。官閒期会少，吟眺景偏赊。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。